Here is a page extracted from Wikipedia that may contain CSS, HTML, and a lot of unformatted text.

Title: ستراك سركيسيان
Content: سيتراك سركيسيان (توفي فى 21 فبراير 2017) Setrak Sarkissian اشهر ظابط ايقاع وعازف طبله لبنانى من أصل أرمنى. حصل على العديد من الجوائز فى الشرق الأوسط وأوروبا لإسهاماته فى الموسيقى العربية التقليدية والحديثة منها لما منحه التلفزيون العربي-الأمريكي فى لوس انجلوس بولاية كاليفورنيا درع افضل ظابط ايقاع فى العالم العربي سنة 1994 حيث شكل ستراك ظاهرة مميزة فى عالم الفن . وقدم الحان وتوزيعات موسيقيه ظهرت له فى أكثر من 30 تسجيلا وموسيقى تصويرية للافلام، منها خمسة اعمال مع فريد الأطرش.

كمان استطاع حفظ فنه خلال 43 سنة فى 52 ألبوم، ومن أبرز اعماله شريط “ليالي زمان” اللي يتضمن 6 مقطوعات موسيقية للرقص الشرقي و”سولو” على “الطبلة” شاركه فيه عزفاً 32 موسيقياً.

حياته 
اتولد سيتراك سركيسيان فى بيروت، لبنان. ابتدا اهتمامه بالموسيقى فى وقت مبكر مستلهم من طبلة أخوه الاكبر اللى كان بيعزف عليها فى المنزل وفي الحفلات العائلية وفى سن ال18 كان اتعلم العزف على الطبله بنفسه. عائلته لم تكن دايما راضيه، لأنه فى الوقت ده كانت الموسيقى كمهنة لم يكن لها مكانة اجتماعية عالية فكسروا طبلته لاكن ده لم يردعه، واستمر فى العزف والدراسه فى معهد الموسيقى لمزيد من التدريب وده خلى سركيسيان يتفوق بسرعة.

كانت بدايته العمليه مع الراقصة ناديه جمال فى سنة 1958، واشتغل معها لغاية سنة 1962، لما ابتدأ يعزف مع سميره توفيق اللى اتعرف عليها سنة 1959 لما عملا فى كازينو طانيوس فى بحمدون. وقد عمل سركيسيان مع العديد من المطربين فى الشرق الأوسط، منهم سميره توفيق وفيروز ومحمد عبد الوهاب وفريد الأطرش وصباح فخرى وعبد الحليم حافظ وفايزه احمد وردة وصباح وماجده الرومى. وكمان عمل مع اشهر الراقصات الشرقيات زى ناديه جمال، تحيه كاريوكا، ساميه جمال، فيفى عبده، نجوى فؤاد، سهير زكى، سمارة، أماني، رانين، نورا، وشهرمان. عاش فى حي برج حمود فى بيروت اللى هو تقليديا حى يسكنه الأرمن .

توفي سيتراك سركيسيان فى 21 فبراير 2017 فى بيروت، لبنان.

تكريمه 
منح رئيس الجمهورية اللبنانية العماد ميشال عون عازف الطبلة الراحل ستراك سركيسيان وسام الاستحقاق الرئاسي الفضي لعطاءاته الفنية فى لبنان والمنطقة.
وقدم ممثل رئيس الجمهورية، وزير السياحة أواديس كيدانيان، الوسام لعائلة الراحل خلال مراسم الدفن اللي أقيمت فى بطريركية الأرمن الأرثوذكس “مارفارطان” فى حى برج حمود.

مواليد 1936
وفيات 2017
موسيقيين لبنانيين
مسيحيين لبنانيين